

**H O T Ă R Â R E**

**privind validarea nominală a membrilor**

**Autorităţii Teritoriale de Ordine Publică Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 64 din 16.04.2025 privind validarea nominală a membrilor Autorităţii Teritoriale de Ordine Publică Cluj, propus de de Preşedintele Consiliului Judeţean Cluj, domnul Tişe Alin, care este însoţit de Referatul de aprobare cu nr. 17028 din 16.04.2025; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 17029 din 16.04.2025 şi de Avizul cu nr. 17028 din 22.04.2025 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Ordinul Prefectului Judeţului Cluj nr. 630/2024 privind constatarea ca legal constituit a Consiliului Județean Cluj;
* Ordinul Prefectului Judeţului Cluj nr. 738/2024 privind constituirea Comitetului de organizare al Autorităţii Teritoriale de Ordine Publică Cluj;
* Hotărârea Consiliului Judeţean Cluj cu nr. 6/2025 privind desemnarea a 6 consilieri judeţeni care să facă parte din Autoritatea Teritorială de Ordine Publică Cluj, cu modificările ulterioare;
* Dispoziţia Preşedintelui Consiliului Judeţean Cluj cu nr. 32/2025 privind desemnarea a trei reprezentanţi ai comunităţii care să facă parte din Autoritatea Teritorială de Ordine Publică Cluj;
* Horărârea Comitetului de organizare al Autorităţii Teritoriale de Ordine Publică Cluj cu nr. 1/2025 privind constatarea constituirii Autorităţii Teritoriale de Ordine Publică Cluj;

Luând în considerare prevederile:

* art. 2, art. 3 alin. (2), art. 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 - 139 și ale art. 142 - 153 din Regulamentul de organizare și funcționare a Consiliului Județean Cluj, aprobat prin Hotărârea Consiliului Județean Cluj nr. 170/2020 (republicată 2);

În conformitate cu prevederile:

* art. 173 alin. (1) lit. f) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 17 din Legea privind organizarea şi funcţionarea Poliţiei Române nr. 218/2002, republicată, cu modificările şi completările ulterioare;
* art. 4 – 5 și ale art. 7 - 9 din Hotărârea Guvernului nr. 787/2002 privind aprobarea Regulamentului de organizare şi funcţionare a autorităţii teritoriale de ordine publică;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ş t e:**

**Art. 1.** Se validează în calitate de membri ai Autorităţii Teritoriale de Ordine Publică Cluj, pe durata actualului mandat al Consiliului Judeţean Cluj, următoarele persoane:

1. domnul Molhem Bashar – consilier judetean;
2. domnul Ciuta Cristia-Ilie – consilier judetean;
3. domnul Cordoș Alexandru – consilier judetean;
4. domnul Antal Géza – consilier judetean;
5. domnul Iepure Mihai-Florin – consilier judetean;
6. domnul Petaca Alexandru-Dan– consilier judetean;
7. doamna Marchiș Angela-Felicia - reprezentant al comunității;
8. doamna Dehenes Adela-Corina- reprezentant al comunității;
9. domnul Roșianu Aurel - reprezentant al comunității;
10. doamna Buzás – Fekete Maria - subprefect al Județului Cluj;
11. domnul comisar de poliție Moldovan Gelu-Ionuț - reprezentat al Corpului Naţional al Poliţiştilor Cluj;
12. domnul comisar şef de poliție Moșuțan Radu Adrian – Inspector şef al Inspectoratului de Poliţie Judeţean Cluj;
13. domnul colonel Drînda Gabriel – Inspector şef al Inspectoratului pentru Situaţii de Urgenţă ”Avram Iancu” Cluj;
14. domnul colonel Clițan Sebastian-Florin – Inspector şef al Inspectoratului de Jandarmi Judeţean ” Alexandru Vaida Voevod ” Cluj;
15. domnul Bonţidean Marcel Nicu – Director general al Direcţiei Generale Poliţia Locală Cluj-Napoca.

**Art. 2.** **(1)** Pentru activitatea desfăşurată în plen şi în comisiile de lucru, membrii Autorităţii Teritoriale de Ordine Publică Cluj beneficiază de o indemnizaţie de şedinţă în cuantum 7,5% din indemnizaţia lunară a Preşedintelui Consiliului Judeţean Cluj.

**(2)** Indemnizaţia stabilită conform alin. (1) se acordă pentru un număr maxim de 2 şedinţe pe lună.

**Art. 3.**  La data comunicării prezentei hotărâri, se abrogă Hotărârea Consiliului Judeţean Cluj nr. 68/2021 privind validarea nominală a membrilor Autorităţii Teritoriale de Ordine Publică Cluj, cu modificările ulterioare.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Administrație și Relații Publice-Serviciul Administrație Publică, ATOP, în colaborare cu Comitetul de organizare a Autorităţii Teritoriale de Ordine Publică Cluj.

**Art. 5.** Prezenta hotărâre se comunică Direcției Administrație și Relații Publice-Serviciul Administrație Publică, ATOP; Comitetului de organizare a Autorităţii Teritoriale de Ordine Publică Cluj; persoanelor nominalizate la articolul 1; precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet „www.cjcluj.ro”.

**Contrasemnează:**

p. **PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 70 din 29 aprilie 2025**

*Prezenta hotărâre a fost adoptată cu 25 de voturi “pentru” și 5 ”abțineri”,* *iar un membru al Consiliului județean nu a votat, fiind astfel respectate prevederile legale privind majoritatea de voturi necesară.*